Bokke, maak Vrystaat ook deel van Suid-Afrika | Netwerk24
Bokke, maak Vrystaat ook deel van Suid-Afrika
Deur Antoinette Schoeman, Riebeeckstad 09 November 2019 00:00
Vrystaatse rugbyondersteuners is baie teleurgesteld! Ons Vrystaters wil graag verneem hoekom die Wêreldbeker en die Springbokspan ons nie besoek nie?
Groot asseblief, ons wil ook deel wees van Suid-Afrika se pragtige familie.
Daar is heelwat Vrystaters in die Bokspan en Rassie het self vir die Vrystaat rugby gespeel. Hoekom die Vrystaat so afskeep?
Die Vrystaat is die kweekskool van Springbokrugby. Dit is bitter onregverdig. Ek bly ver van Bloemfontein, maar mis nie 'n wedstryd wanneer die Cheetahs speel nie. Ek sal ook graag wil weet hoekom Vrystaat-rugby die minste geld kry en hoekom ons nie ook kan deel in die vreugde van die wêreldkampioene nie?